Ensjø T-bane stasjon. Stasjonsområdet her er det eneste på strekningen som ikke ligger i tunnel  Foto: Kjetil Ree (Mai 2007) 
**Fellesstrekningen i øst** er en strekning på T-banen i Oslo, beliggende i Bydel Gamle Oslo. Den ligger mellom Fellestunnelen i vest og før Lambertseterbanen, Østensjøbanen og Furusetbanen begynner i øst. Strekningen åpnet i 1966 og har tre stasjoner: Ensjø stasjon, Helsfyr stasjon og Brynseng stasjon. Grunnen til at det ikke er en del av de andre banestrekningene finner man i historien: Lambertseterbanen og Østensjøbanen fantes (som trikkelinjer) lenge før denne strekningen ble åpnet, og intensjonen bak den nye strekningen var både å betjene disse banestrekningene, samt Furusetbanen som kom noen år senere. Man kan derfor ikke knytte den til noen spesifikt av de nevnte banene, eller si at den ene av banene grener av den andre mtp åpningstidpunkt: Alenestrekningene for Lambertseterbanen og Østensjøbanen var på plass før fellesstrekningen.

Bruksgraden på strekningen er høy, det går fire ruter her, dog snur rute 1 på Helsfyr utenfor rushtid. Likefullt, 4 avganger i kvarteret, eller 16 i timen er langt over det vanlige for t-banen i Oslo, med unntak av Fellestunnelen i sentrum.

Ruter skrev i sin K2012-rapport om fremtidsønskene for strekningen:
"*Ruter har utredet en rekke alternativer for å løse de litt mer langsiktige kapasitetsbehovene ved ny metrotunnel, med markedsgrunnlag, kapasitet, knutepunkter og grunnforhold/kostnader som de mest sentrale elementene i vurderingen. Den optimale løsningen synes å være en ny tunnel Majorstuen-Bislett-Stortinget-Grünerløkka-Tøyen-Ensjø-Helsfyr-Bryn. ... Sum samfunnsnytte ved ny tunnel vil være ca. 30 mrd kr. Størst andel er kundenes tidsgevinst ved at vi kan øke frekvensen på grenbanene.*"

Vedlikehold
-----------

I Oslopakke 3 for perioden 2018–2021 (vedtatt i 2017) nevnes strekningen:

«I forslag til Handlingsprogram 2018–2021 er det satt av om lag fire mrd 2018-kr til omfattende oppgraderinger og nyinvesteringer i trikke- og T-banenettet i Oslo over posten «*Store kollektivtiltak Oslo – T-bane og trikk*» i Oslopakke 3. I perioden 2018–2021 planlegges det å gjennomføre følgende større tiltak innenfor avsatt ramme til «Store kollektivtiltak Oslo – T-bane og trikk»: ... • Oppgradering av fellesstrekningen Majorstuen-Tøyen, fellesstrekningen Etterstad - Hellerud og oppgradering av Ryen base.»

Oversikt
--------

Reisetid og avstander sett fra Tøyen.

| Stasjon | Reisetid fra forrige stasjon | Distanse fra forrige stasjon | Betjenes av | Antall reisende 2010 |
| --- | --- | --- | --- | --- |
| Ensjø | 2 min | 0,9 km | T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 | 4205 |
| Helsfyr | 1 min | 0,8 km | T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 | 9410 |
| Brynseng | 2 min | 0,8 km |  T-banen i Oslo#Linje 2 T-banen i Oslo#Linje 3 T-banen i Oslo#Linje 4 | 4423 |
| Totalt | 5 min | 2,5 km | - | 18 038 |

I ettertid har trafikken på Ensjø stasjon økt kraftig: Pr 2017 er det nærmere 14 000 reisende pr dag.

Referanser
----------

1. ↑  vegvesen.no Arkivert 16. november 2017 hos Wayback Machine. - Handlingsporgram O3 2018–2021
2. ↑  *03 Passasjertall T-bane - hverdager* (2010) fra Kollektivanbud.no
3. ↑  aftenposten.no - *Bør Tøyen togstasjon flyttes til Ensjø?* (15.11.2017)

| * v
* d
* r
 T-banelinjer i Oslo |
| --- |
| 
* T-banen i Oslo#Linje 3 Kolsåsbanen
* T-banen i Oslo#Linje 2 Røabanen
* T-banen i Oslo#Linje 1 Holmenkollbanen
* T-banen i Oslo#Linje 5 Sognsvannsbanen
* T-banen i Oslo#Linje 4 T-banen i Oslo#Linje 5 T-baneringen
* T-banen i Oslo#Linje 4 Lørenbanen
* T-banen i Oslo#Linje 4 T-banen i Oslo#Linje 5 Grorudbanen
* T-banen i Oslo#Linje 2 Furusetbanen
* T-banen i Oslo#Linje 3 Østensjøbanen
* T-banen i Oslo#Linje 1 T-banen i Oslo#Linje 4 Lambertseterbanen
* T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 T-banen i Oslo#Linje 5 Fellestunnelen
* T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 Fellesstrekningen i øst

 | Bergkrystallen stasjon med MX3000 |

Portal: Oslo